**Mika Tuomas Pyörälä** (s. 13. heinäkuuta 1981 Oulu) on suomalainen entinen jääkiekkoilija ja maailmanmestari. Hän oli pelipaikaltaan vasen laitahyökkääjä, mutta Pyörälä osasi pelata myös keskellä. 

Pyörälä pelasi suurimman osan urastaan SM-liigajoukkue Oulun Kärpissä. Hän johtaa kauden 2021–2022 jälkeen seuran liigahistorian kaikkien aikojen runkosarjan piste- ja maalipörssiä tehtyään yhteensä 749 ottelussa tehot 216+232=448. Pyörälä on myös Kärppien seurahistorian kaikkien aikojen eniten otteluita pelannut pelaaja yhteensä 885 ottelullaan. Hän toimi joukkueen kapteenina kaudella 2020–2021 ja varakapteenina viidellä muulla kaudella. Hän voitti seurassa Suomenmestaruuden vuosina 2004, 2005, 2007, 2014 ja 2015, SM-hopeaa vuosina 2003 ja 2019 sekä SM-pronssia vuosina 2006 ja 2016. Pyörälä voitti myös runkosarjan parhaalle pelaajalle myönnettävän Lasse Oksanen -palkinnon vuonna 2017, tehotilaston voittajalle myönnettävän Matti Keinonen -palkinnon vuonna 2020 ja herrasmiespelaajalle myönnettävän Raimo Kilpiö -palkinnon vuonna 2022.

Pyörälä pelasi urallaan myös 36 NHL-ottelua Philadelphia Flyersissa kaudella 2009–2010. Hän pelasi ulkomailla myös Ruotsissa, KHL:ssä ja Sveitsissä. Pyörälä voitti Elitserien-joukkue Luleå HF:ssä hopeaa sekä European Trophyn kaudella 2012–2013. Hän edusti Suomea Pyeongchangin olympiakisoissa 2018 sekä seitsemissä MM-kilpailuissa voittaen maailmanmestaruuden vuonna 2011, hopeaa vuosina 2007 ja 2016 sekä pronssia vuonna 2008.

Pyörälä oli pelityyliltään kahden suunnan hyökkääjä.

Ura
---

### Seuraura

#### SM-liigauran alku

Pyörälä on Oulun Kärppien kasvatti. Hän aloitti jääkiekkoilun nelivuotiaana kaupunkisarjajoukkue Hurtissa, joita valmensi Pyörälän isä Esa. C-juniorikauden jälkeen Mika Pyörälä ei kuitenkaan mahtunut Kärppien B-nuorten rinkiin, mutta hän pääsi jatkamaan pelejään kuitenkin isänsä Esan ja muiden B-nuorista pudonneiden joukkuetovereidensa vanhempien perustamassa Kärppien B2-nuorten joukkueessa. Pyörälä nousi kaudella 2000–2001 seuran A-nuorten kapteeniksi. Hän voitti joukkueen sisäisen piste- ja syöttöpörssin tehoilla 21+35=56, joilla Pyörälä sijoittui koko A-nuorten SM-liigan pistepörssissä yhdeksänneksi HIFK:n Turo Järvisen ja SaiPan Juuso Vakkilaisen kanssa. Hän debytoi samalla kaudella myös SM-liigassa, jossa Pyörälä sai kauden aikana tililleen viisi runkosarja- ja yhdeksän playoff-ottelua tehden yhden maalin. Hän teki liigadebyyttinsä 6. maaliskuuta 2001 Rauman Lukkoa vastaan. Pyörälä nousi debyyttinsä jälkeen Kärppien vakiokokoonpanoon nelossentteriksi. Hänen liigauransa avausmaali syntyi 24. maaliskuuta 2001 toisessa puolivälieräottelussa Jokereita vastaan, jolloin Pyörälän osuma ratkaisi Kärppien 7–2-voittoon päättyneen ottelun. Toukokuussa 2001 hän teki kolmivuotisen jatkosopimuksen joukkueen kanssa.

Varsinaisella tulokaudellaan 2001–2002 Pyörälä teki SM-liigassa 51 runkosarjaottelussa tehot 4+2=6 sekä neljässä playoff-ottelussa yhden syöttöpisteen. Kaudella 2002–2003 hän kuului Kärppien positiivimpiin yllätäjiin ja teki runkosarjassa 56 ottelussa tehot 17+11=28. Pyörälä voitti kauden päätteeksi SM-hopeaa. Tammikuussa 2003 hän jatkoi sopimustaan kahdella vuodella kevääseen 2006 saakka. Kausien 2003–2004 ja 2004–2005 päätteeksi Pyörälä voitti Suomenmestaruuden. Hänen pelipaikkansa vaihteli pitkään, mutta alkoi jälkimmäisellä kaudella vakiinnuttaa paikkansa Jari Viuhkolan ja Petr Tenkrátin ketjussa.

Kauteen 2005–2006 Pyörälällä mahtui noin puolentoista kuukauden mittainen poissaolo lokakuussa 2005 tulleen polvivamman takia. Hän oli 13 osumallaan Kärppien toiseksi paras maalintekijä Juhamatti Aaltosen kanssa. Pyörälän osumista seitsemän olivat voittomaaleja, joita hän teki Ässien Marko Kivenmäen ohella eniten koko SM-liigassa. Pyörälä voitti kauden päätteeksi SM-pronssia. Helmikuussa 2006 Pyörälä teki 1+1-vuotisen jatkosopimuksen joukkueen kanssa. Kaudella 2006–2007 Pyörälä oli tehoilla 28+17=45 Kärppien paras maalintekijä ja toiseksi paras pistemies Janne Pesosen jälkeen. Hän sijoittui koko SM-liigan maalipörssissä toiseksi Jokereiden Jani Ridan jälkeen. Pyörälä myös voitti ylivoimamaalipörssin 17 osumallaan, joilla hän sivusi SM-liigan kaikkien aikojen yhden kauden ylivoimamaaliennätystä, joka oli Tomáš Chlubnan (2001–2002) hallussa. Ennätystä ovat myöhemmin sivunneet myös Malte Strömwall (2018–2019) ja Jere Karjalainen (2019–2020). Hän voitti kauden päätteeksi Suomenmestaruuden.

#### Vuodet ulkomailla

Pyörälä ei käyttänyt Kärppien kanssa tehdyssä sopimuksessan ollutta optiota, vaan siirtyi kaudeksi 2007–2008 kaksivuotisella sopimuksella Elitserien-joukkue Timrå IK:n riveihin. Hän oli ensimmäisellä sopimuskaudellaan tehoilla 17+16=33 joukkueen paras maalintekijä ja toiseksi paras pistemies Riku Hahlin jälkeen. Pyörälän teholukema +11 oli Timrån paras. Hän oli kevään 2008 pudotuspeleissä joukkueen paras maalintekijä kuudella osumallaan ja jakoi Timrån sisäisen pistepörssin voiton Hahlin kanssa kymmenellä tehopisteellään. Kaudella 2008–2009 Pyörälä teki Elitserienin yhden kauden piste-ennätyksensä tehoilla 21+22=43, joilla hän voitti Timrån sisäisen piste- ja maalipörssin. Pyörälä jakoi liigan maalipörssin yhdeksännen sijan Linköping HC:n Niklas Perssonin kanssa.

Heinäkuussa 2009 Pyörälä teki vuoden mittaisen ja kaksisuuntaisen NHL-sopimuksen Philadelphia Flyersin kanssa. Hän sai harjoitusleirin päätteeksi paikan joukkueen kokoonpanosta ja teki NHL-debyyttinsä kauden avausottelussa 3. lokakuuta 2009 vieraissa Carolina Hurricanesia vastaan. Pyörälä nousi ottelussa heti Flyersin ykkösketjuun Mike Richardsin ja Simon Gagnén viereen. Hän sai ottelussa jääaikaa 12.48 minuuttia. Pyörälän NHL-uran avausmaali syntyi 19. marraskuuta 2009 vieraissa Los Angeles Kingsiä vastaan. Kaikkiaan hän pelasi kauden aikana NHL:ssä 36 runkosarjaottelua tehopistein 2+2=4. Noin puolet kaudestaan hän pelasi farmijoukkue Adirondack Phantomsissa, AHL:ssä, jonka varakapteenina Pyörälä toimi.

Pyörälän visiitti Pohjois-Amerikassa jäi lopulta vain yhden kauden mittaiseksi. Hän palasi kaudeksi 2010–2011 Ruotsiin tehtyään kolmivuotisen sopimuksen Frölunda HC:n kanssa. Hän jakoi ensimmäisellä kaudellaan 14 osumallaan joukkueen sisäisen maalipörssin voiton Niklas Anderssonin ja Toni Koiviston kanssa. Kaudella 2011–2012 Pyörälä teki 22 osumallaan Elitserienin yhden kauden maaliennätyksensä. Hän oli Frölundan paras maalintekijä ja jakoi koko liigan maalipörssin kolmannen sijan MODO Hockeyn Per-Åge Skrøderin kanssa. Pyörälä oli myös 40 tehopisteellän joukkueen toiseksi paras pistemies Fredrik Petterssonin kanssa. He jakoivat Elitserienin pistepörssin kymmenennen sijan HV71:n Jason Krogin ja Johan Davidssonin kanssa.

Pyörälä ei pelannut Frölundassa enää kolmatta sopimuskauttaan, sillä hän teki kesäkuussa 2012 vuoden mittaisen sopimuksen KHL-joukkue Amur Habarovskin kanssa. Pyörälä ehti pelata joukkueessa 25 runkosarjaottelua tehopistein 5+4=9, kunnes hän joutui jättämään Amurin marraskuussa 2012. Viikkoa myöhemmin Pyörälä teki loppukauden 2012–2013 kattaneen sopimuksen Elitserien-joukkue Luleå HF:n kanssa. Hän voitti joukkueessa Elitserien-hopeaa sekä voitti European Trophy -turnauksen mestaruuden.

#### Paluu Kärppiin 2013–2017, 2018–2022

Kaudeksi 2013–2014 Pyörälä palasi kolmivuotisella sopimuksella Oulun Kärppiin. Hän nousi joukkueen varakapteeniksi ja oli European Trophyssa Kärppien paras pistemies ja maalintekijä tehoilla 5+1=6. Pyörälä myös voitti koko SM-liigan kevään 2014 pudotuspelien piste- ja syöttöpörssin tehoilla 6+10=16 ja voitti kauden päätteeksi Suomenmestaruuden. Kaudella 2014–2015 hän oli tehoilla 15+18=33 Kärppien toiseksi paras maalintekijä Esa Pirneksen kanssa ja kolmanneksi paras pistemies Julius Junttilan kanssa. Pyörälä voitti kauden päätteeksi taas Suomenmestaruuden. Syyskuussa 2015 hän teki Kärppien kanssa kolmivuotisen jatkosopimuksen kevääseen 2019 saakka. Pyörälän sopimuksessa oli yhden vuoden optio ulkomaille siirtymisestä.

Pyörälä oli kaudella 2015–2016 15 osumallaan Kärppien toiseksi paras maalintekijä Miro Aaltosen ja Julius Junttilan kanssa. Hän oli myös joukkueen paras maalintekijä kevään 2016 pudotuspeleissä viidellä osumallaan. Pyörälä voitti kauden päätteeksi SM-pronssia. Hän oli Kärppien paras maalintekijä myös Mestarien liigassa viidellä osumallaan. Pyörälä voitti CHL-hopeaa. Kaudella 2016–2017 hänet valittiin SM-liigan tammikuun 2017 kuukauden pelaajaksi, kun Pyörälä teki kuukauden 11 ottelussaan tehot 8+7=15. Pyörälä teki liigauransa ensimmäisen kypärätempun 14. tammikuuta 2017 Turun Palloseuraa vastaan. Hänen toinen osumansa syntyi ylivoimalla ja kolmas ratkaisi Kärpille 6–5-voiton jatkoajalla ajassa 61.23. Juha Juntunen valitsi Pyörälän ottelun Alumnien tähtien ykköstähdeksi. Hän oli runkosarjassa Kärppien paras pistemies, maalintekijä ja syöttäjä tehtyään 35-vuotiaana SM-liigan yhden kauden piste-ennätyksensä tehoilla 26+29=55. Pyörälällä oli peräti 23 tehopisteen ero joukkueen toiseksi parhaaseen pistemieheen, Shaun Heshkaan. Hän sijoittui koko SM-liigan maalipörssissä toiseksi edellään vain Tapparan Veli-Matti Savinainen sekä pistepörssissä kolmanneksi edellään Tapparan Henrik Haapala ja Savinainen. Runkosarjan päätteeksi Pyörälä palkittiin runkosarjan parhaana pelaajana Lasse Oksanen -palkinnolla sekä pelaajien äänestämänä Kultaisella kypärällä. Hänestä tuli Kärppien seurahistorian ensimmäinen Lasse Oksanen -palkinnon voittanut pelaaja.

Huhtikuussa 2017 Pyörälän vahvistettiin käyttävän hänen sopimuksessaan ollut optio ulkomaille siirtymisestä ja siirtyvän kauden 2017–2018 kattavalla sopimuksella Sveitsin National Leaguen SC Berniin. Joukkuetta valmensi Pyörälälle Kärpistä ja A-maajoukkueesta tuttu Kari Jalonen. Kaudeksi 2018–2019 hän palasi alkuperäisen, kevääseen 2019 asti ulottuvan sopimuksensa mukaisesti takaisin Kärppiin. Joulukuussa 2018 Pyörälä teki seuran kanssa vuoden mittaisen jatkosopimuksen. Hän teki 45 runkosarjaottelussa tehot 16+16=32 ja oli Kärppien toiseksi paras maalintekijä Ville Leskisen jälkeen, mutta Pyörälän kausi päättyi kuitenkin leikkaushoitoa vaatineeseen vammaan helmikuussa 2019. Hän toimi loppukaudella Kärppien huoltotiimin apuna. Pyörälä voitti kauden päätteeksi SM-hopeaa.

Kaudella 2019–2020 Pyörälä muodosti Kärpissä tehokkaan ykkösketjun yhdessä Juho Lammikon ja Jesse Puljujärven kanssa. Hän oli tehoilla 20+25=45 joukkueen kolmanneksi paras pistemies. Pyörälä voitti myös koko SM-liigan tehotilastoa lukemalla +35 ja hänet palkittiin Matti Keinonen -palkinnolla. 15. marraskuuta 2019 ottelussa Pelicansia vastaan Pyörälä teki vastustajan tyhjään maaliin liigauransa 176. maalinsa runkosarjassa, jolla hän nousi Kärppien seurahistorian kaikkien aikojen eniten runkosarjamaaleja SM-liigassa tehneeksi pelaajaksi ohittaen Kai Suikkasen. 3. maaliskuuta 2020 Pyörälä teki puolestaan liigauransa 386. tehopisteen, jolla hän nousi Kärppien seurahistorian kaikkien aikojen parhaaksi pistemieheksi SM-liigan runkosarjassa Jari Viuhkolan ohi.

Pyörälä nimettiin kaudeksi 2020–2021 Kärppien kapteeniksi. 6. maaliskuuta 2021 ottelussa Porin Ässiä vastaan hän pelasi joukkueessa pudotuspelit mukaan lukien uransa 805. SM-liigaottelun, jolla Pyörälä nousi Kärppien seurahistorian kaikkien aikojen eniten sarjaotteluita pelanneeksi pelaajaksi Lasse Kukkosen ohi. Maaliskuussa 2021 hän teki seuran kanssa vuoden mittaisen jatkosopimuksen. Kaudeksi 2021–2022 Pyörälä palasi varakapteeniksi, kun Kärppien aiempi kapteeni Atte Ohtamaa palasi joukkueeseen alkuperäisen sopimuksensa mukaisesti. Hänet valittiin SM-liigan syyskuun kuukauden pelaajaksi. Pyörälä oli 16 osumallaan Kärppien toiseksi paras maalintekijä Petter Emanuelssonin jälkeen. Joukkueen kauden päätyttyä seitsemänteen puolivälieräotteluun hän kertoi ottelun jälkeen lopettavansa pelaajauransa. Pyörälä palkittiin kauden päätteeksi SM-liigan herrasmiespelaajana Raimo Kilpiö -palkinnolla.

### Maajoukkueura

Pyörälä edusti Suomea Pyeongchangin olympiakisoissa 2018 sekä MM-kilpailuissa vuosina 2007, 2008, 2009, 2011, 2012, 2016 ja 2017. Hän voitti maailmanmestaruuden vuonna 2011, MM-hopeaa vuosina 2007 ja 2016 sekä MM-pronssia vuonna 2008. Pyörälä teki A-maajoukkuedebyyttinsä 17. joulukuuta 2003 Euro Hockey Tourin Baltica Cupin avausottelussa turnauksen isäntäjoukkue Venäjää vastaan. Ensimmäisen A-maajoukkuemaalinsa hän teki 14. joulukuuta 2006 Channel One Cupin Helsingin jäähallissa pelatussa avausottelussa Tšekkiä vastaan. Yhteensä Pyörälä pelasi 150 A-maaottelua tehopistein 16+26=42.

Pyörälä pelasi myös kolme poikien maaottelua.

Muuta
-----

Pyörälä sai lempinimen *Spede* Kärppien B-junioreissa, kun joukkuekaverit parturoivat hänelle koomikko Spede Pasasen hiusmallin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Kärpät | A-SM | 40 | 6 | 10 | 16 | 18 | – | – | – | – | – |
| 2000–2001 | Kärpät | A-SM | 40 | 21 | 35 | 56 | 52 | 2 | 0 | 0 | 0 | 0 |
|  | Kärpät | SM-liiga | 5 | 0 | 0 | 0 | 0 | 9 | 1 | 0 | 1 | 2 |
| 2001–2002 | Kärpät | A-SM | – | – | – | – | – | 1 | 0 | 2 | 2 | 0 |
|  | Kärpät | SM-liiga | 51 | 4 | 2 | 6 | 35 | 4 | 0 | 1 | 1 | 2 |
| 2002–2003 | Kärpät | SM-liiga | 56 | 17 | 11 | 28 | 22 | 15 | 2 | 3 | 5 | 6 |
| 2003–2004 | Kärpät | SM-liiga | 53 | 12 | 19 | 31 | 8 | 13 | 0 | 1 | 1 | 0 | Kanada-malja |
| 2004–2005 | Kärpät | SM-liiga | 56 | 9 | 13 | 22 | 18 | 11 | 3 | 1 | 4 | 4 | Kanada-malja |
| 2005–2006 | Kärpät **(A)** | SM-liiga | 41 | 13 | 8 | 21 | 10 | 11 | 5 | 6 | 11 | 0 |
| 2006–2007 | Kärpät **(A)** | SM-liiga | 56 | 28 | 17 | 45 | 30 | 10 | 4 | 2 | 6 | 2 | Kanada-malja |  |  |  |  |  | MM | 8 | 0 | 1 | 1 | 2 |
| 2007–2008 | Timrå IK | Elitserien | 46 | 17 | 16 | 33 | 18 | 11 | 6 | 4 | 10 | 0 |  |  |  |  |  |  | MM | 9 | 0 | 0 | 0 | 0 |
| 2008–2009 | Timrå IK **(A)** | Elitserien | 55 | 21 | 22 | 43 | 10 | 7 | 2 | 1 | 3 | 6 |  |  |  |  |  |  | MM | 6 | 1 | 1 | 2 | 0 |
| 2009–2010 | Philadelphia Flyers | NHL | 36 | 2 | 2 | 4 | 10 | – | – | – | – | – |
|  | Adirondack Phantoms | AHL | 35 | 8 | 10 | 18 | 10 | – | – | – | – | – |
| 2010–2011 | Frölunda HC | Elitserien | 48 | 14 | 9 | 23 | 8 | – | – | – | – | – |  |  |  |  |  |  | MM | 9 | 1 | 2 | 3 | 4 |
| 2011–2012 | Frölunda HC | Elitserien | 53 | 22 | 18 | 40 | 12 | 6 | 1 | 2 | 3 | 2 |  |  |  |  |  |  | MM | 9 | 1 | 1 | 2 | 2 |
| 2012–2013 | Amur Habarovsk | KHL | 25 | 5 | 4 | 9 | 4 | – | – | – | – | – |
|  | Luleå HF | Elitserien | 32 | 5 | 12 | 17 | 6 | 13 | 1 | 2 | 3 | 8 |
| 2013–2014 | Kärpät **(A)** | SM-liiga | 60 | 13 | 23 | 36 | 16 | 16 | 6 | 10 | 16 | 4 | Kanada-malja |
| 2014–2015 | Kärpät **(A)** | SM-liiga | 57 | 15 | 18 | 33 | 28 | 19 | 8 | 6 | 14 | 4 | Kanada-malja |
| 2015–2016 | Kärpät **(A)** | SM-liiga | 49 | 15 | 17 | 32 | 12 | 14 | 5 | 7 | 12 | 12 |  |  |  |  |  |  | MM | 10 | 1 | 3 | 4 | 0 |
| 2016–2017 | Kärpät **(A)** | SM-liiga | 60 | 26 | 29 | 55 | 20 | 2 | 0 | 1 | 1 | 0 | Lasse Oksanen -palkinto |  |  |  |  |  | MM | 10 | 0 | 2 | 2 | 6 |
| 2017–2018 | SC Bern | NL | 32 | 4 | 5 | 9 | 16 | 3 | 0 | 1 | 1 | 0 |  |  |  |  |  |  | OK | 5 | 1 | 0 | 1 | 0 |
| 2018–2019 | Kärpät **(A)** | SM-liiga | 45 | 16 | 16 | 32 | 14 | – | – | – | – | – |
| 2019–2020 | Kärpät **(A)** | SM-liiga | 51 | 20 | 25 | 45 | 18 | – | – | – | – | – |
| 2020–2021 | Kärpät **(C)** | SM-liiga | 56 | 12 | 22 | 34 | 32 | 5 | 1 | 3 | 4 | 2 |
| 2021–2022 | Kärpät **(A)** | SM-liiga | 53 | 16 | 12 | 28 | 14 | 7 | 1 | 1 | 2 | 4 |
| 1 kausi | yhteensä | NHL | 36 | 2 | 2 | 4 | 10 | – | – | – | – | – |
| 15 kautta | yhteensä | SM-liiga | 749 | 216 | 232 | 448 | 277 | 136 | 36 | 42 | 78 | 42 |
| 5 kautta | yhteensä | Elitserien | 234 | 79 | 77 | 156 | 54 | 37 | 10 | 9 | 19 | 16 |
| 1 kausi | yhteensä | AHL | 35 | 8 | 10 | 18 | 10 | – | – | – | – | – |
| 1 kausi | yhteensä | NL | 32 | 4 | 5 | 9 | 16 | 3 | 0 | 1 | 1 | 0 |
| 1 kausi | yhteensä | KHL | 25 | 5 | 4 | 9 | 4 | – | – | – | – | – |

Lähteet
-------

* Mika Pyörälä The Internet Hockey Databasessa (englanniksi)
* Mika Pyörälä Eurohockey-sivustolla (englanniksi)
* Mika Pyörälä Legends of Hockey -sivustolla (englanniksi)
* Mika Pyörälä *Elite Prospects*. Everysport Media Group AB.  (englanniksi)

### Viitteet

1. ↑  Korhonen, Jarmo: Ratkaisu siirtyi *Jatkoaika.com*.  21.3.2003. Jatkoaika r.y. Viitattu 3.7.2013.
2. ↑  Mika Pyorala Olympic Stats *Hockey-Reference.com*. Sports Reference LLC. Viitattu 7.5.2020. (englanniksi)
3. 1 2  Seppänen, Antti: Mika Pyörälä Kärppä-pörssin kärkipaikalle – katso kaikkien aikojen tilastokooste *liiga.fi*.  4.3.2020. Jääkiekon SM-liiga Oy. Viitattu 18.3.2020.
4. ↑  Elite Prospects - All Time Overall Player Stats for Kärpät *eliteprospects.com*. Everysport Media Group. Viitattu 6.5.2022. (englanniksi)
5. 1 2 3 4 5 6 7 8 9 10 11 12 13 14 15 16  Mika Pyörälä *Elite Prospects*. Everysport Media Group AB.  (englanniksi)
6. ↑  Wilenius, Teemu: Mas­sii­vi­ses­ta maa­li­mää­räs­tä huo­li­mat­ta Mika Pyörälä ei miellä itseään maa­li­ty­kik­si: "Ei tällä lau­kauk­sel­la voi kutsua itseä sni­pe­rik­si" *kaleva.fi*.  18.11.2019. Kaleva365 Oy. Viitattu 6.5.2022.
7. ↑  Wilenius, Teemu: Esi­mer­kin näyt­tä­jä nuo­ril­le *kaleva.fi*.  10.11.2006. Kaleva365 Oy. Viitattu 6.5.2022.
8. ↑  Elite Prospects - U20 SM-liiga Stats 2000-2001 *eliteprospects.com*. Everysport Media Group AB. Viitattu 7.5.2019. (englanniksi)
9. ↑  Oulun Kärppien liigakausi 2000–2001 *Jatkoaika.com*.  24.5.2001. Jatkoaika r.y. Viitattu 3.7.2013.
10. 1 2  Wilenius, Teemu: 177 x Pyörälä.  *Kaleva365 Oy*, 19.11.2019, 2019. vsk.
11. ↑  Pyörälän takuuleima *oulunkarpat.fi*.  10.8.2016. Oulun Kärpät Oy. Viitattu 10.8.2016.
12. ↑  Kärpät tiedotti sopimuksista, mukana Jevgeni Davidov *Jatkoaika.com*.  29.5.2001. Jatkoaika r.y. Viitattu 3.7.2013.
13. ↑  Kari Heikkilä jatkaa Oulussa *Jatkoaika.com*.  2.1.2003. Jatkoaika r.y. Viitattu 3.7.2013.
14. ↑  Väisänen, Matti: Kultaisia kärppiä *Jatkoaika.com*.  11.5.2005. Jatkoaika r.y. Viitattu 3.7.2013.
15. ↑  Kärpiltä kolme miestä pitkään sivussa *Jatkoaika.com*.  19.10.2005. Jatkoaika r.y. Viitattu 3.7.2013.
16. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
17. ↑  Kärpät jatkaa sopimusrumbaansa: Mika Pyöräläkin pysyy Oulussa *Jatkoaika.com*.  22.2.2006. Jatkoaika r.y. Viitattu 3.7.2013.
18. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
19. ↑  Elite Prospects - SM-liiga Stats 2006-2007 *eliteprospects.com*. Everysport Media Group AB. Viitattu 7.5.2019. (englanniksi)
20. ↑  Pesu, Vili: Tapparan Jere Karjalaisesta tuli ennätysmies, Ilveksen Eemeli Suomi sai kovan tällin päähän – näin pelattiin SM-liigassa *is.fi*.  29.2.2020. Sanoma Media Finland Oy. Viitattu 22.3.2020.
21. ↑  Pyörälä siirtyy Timrå IK:n riveihin *Jatkoaika.com*.  24.4.2007. Jatkoaika r.y. Viitattu 3.7.2013.
22. ↑  Elite Prospects - Timrå IK *eliteprospects.com*. Everysport Media Group AB. Viitattu 7.5.2019. (englanniksi)
23. ↑  Elite Prospects - Timrå IK *eliteprospects.com*. Everysport Media Group AB. Viitattu 7.5.2019. (englanniksi)
24. ↑  Elite Prospects - SHL Stats 2008-2009 *eliteprospects.com*. Everysport Media Group AB. Viitattu 7.5.2019. (englanniksi)
25. ↑  Flyers Sign Five *nhl.com/flyers*.  23.7.2009. Philadelphia Flyers. Viitattu 3.7.2013. (englanniksi)
26. ↑  Pyörälän siirto Philadelphiaan varmistui *Jatkoaika.com*.  24.7.2009. Jatkoaika r.y. Viitattu 3.7.2013.
27. ↑  Mika Pyörälä teki NHL-debyyttinsä Flyersin ykkösketjussa! *is.fi*.  3.10.2009. Sanoma Media Finland Oy. Viitattu 3.7.2013.
28. ↑  Mika Pyorala 2009–10 Game Log *Hockey-Reference.com*. Sports Reference LLC. Viitattu 2.2.2017. (englanniksi)
29. ↑  Mika Pyörälä teki NHL-uransa avausmaalin *is.fi*.  19.11.2009. Sanoma Media Finland Oy. Viitattu 3.7.2013.
30. ↑  Pettersson, Robert: Pyörälä återvänder till Elitserien *Hockeysverige.se*.  29.7.2010. Everysport Media Group AB. Viitattu 3.7.2013. (ruotsiksi)
31. ↑  Mika Pyörälä sopimukseen Frölundan kanssa *Jatkoaika.com*.  29.7.2010. Jatkoaika r.y. Viitattu 13.9.2010.
32. ↑  Elite Prospects - Frölunda HC *eliteprospects.com*. Everysport Media Group AB. Viitattu 7.5.2019. (englanniksi)
33. ↑  Elite Prospects - SHL Stats 2011-2012 *eliteprospects.com*. Everysport Media Group AB. Viitattu 7.5.2019. (englanniksi)
34. ↑  Elite Prospects - SHL Stats 2011-2012 *eliteprospects.com*. Everysport Media Group AB. Viitattu 7.5.2019. (englanniksi)
35. ↑  Mika Pyörälän osoitteeksi Amurin rannat *Jatkoaika.com*.  6.6.2012. Jatkoaika r.y. Viitattu 3.7.2013.
36. ↑  Jortikka vaihtaa Pyörälän Lindgreniin *Jatkoaika.com*.  9.11.2012. Jatkoaika r.y. Viitattu 3.7.2013.
37. ↑  Hedlund, Robert; Tervamäki, Markus: Välkommen Mika Pyörälä! *luleahockey.se*.  16.11.2012. Luleå Hockey Drift AB. Viitattu 3.7.2013. (ruotsiksi)
38. ↑  Pyörälä matkaa Pohjois-Ruotsiin *Jatkoaika.com*.  16.11.2012. Jatkoaika r.y. Viitattu 3.7.2013.
39. ↑  Pyörälä Kärppiin kolmivuotisella sopimuksella *Jatkoaika.com*.  24.4.2013. Jatkoaika r.y. Viitattu 3.7.2013.
40. ↑  Mika Pyörälä palaa Kärppiin *is.fi*.  24.4.2013. Sanoma Media Finland Oy. Viitattu 25.4.2013.
41. 1 2  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
42. ↑  Pyörälälle pitkä jatkosopimus Ouluun – Pentikäinen jatkaa loppukauden *Jatkoaika.com*.  30.9.2015. Jatkoaika r.y. Viitattu 21.12.2015.
43. 1 2  Mika Pyörälä siirtyy Berniin *Jatkoaika.com*.  21.4.2017. Jatkoaika r.y. Viitattu 21.4.2017.
44. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
45. ↑  Mika Pyörälä on Liigan tammikuun pelaaja *liiga.fi*.  2.2.2017. Jääkiekon SM-liiga Oy. Viitattu 2.2.2017.
46. ↑  Otteluseuranta *liiga.fi*.  14.1.2017. Jääkiekon SM-liiga Oy. Viitattu 20.11.2019.
47. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
48. ↑  Elite Prospects - SM-liiga Stats 2016-2017 *eliteprospects.com*. Everysport Media Group AB. Viitattu 7.5.2019. (englanniksi)
49. ↑  Pyörälä runkosarjan paras pelaaja *Jatkoaika.com*.  19.3.2017. Jatkoaika r.y. Viitattu 19.3.2017.
50. ↑  Tappara-tähdet jäivät taakse – SM-liigan arvokkain pelaaja ensi kertaa Kärpistä *yle.fi*.  19.3.2017. Yleisradio Oy. Viitattu 19.3.2017.
51. ↑  Leskinen, Markus: Kärpät julkisti neljä uutta pelaajaa ensi kaudelle − Mukana kolme olympiaedustajaa *Jatkoaika.com*.  2.5.2018. Jatkoaika r.y. Viitattu 3.5.2018.
52. ↑  Halonen, Sami: Kärpät julkaisi peräti 10 jatkosopimusta – Lasse Kukkosenkin jatko selvisi *Jatkoaika.com*.  18.12.2018. Jatkoaika r.y. Viitattu 18.12.2018.
53. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
54. ↑  Kärpille suuri menetys ennen pudotuspelejä − Mika Pyörälän kausi ohitse *Jatkoaika.com*.  16.2.2019. Jatkoaika r.y. Viitattu 7.5.2019.
55. ↑  Onnela, Janne: Vakavaan vammaan kautensa päättänyt Mika Pyörälä liittyi Kärppien huol­to­jouk­koi­hin – "Ihan viimeisen päälle oleva äijä näihinkin hommiin" *kaleva.fi*.  31.3.2019. Kaleva365 Oy. Viitattu 7.5.2019.
56. ↑  Kultakypärä Juho Lammikko nauttii olostaan Oulussa: "Kaikki varmasti tietää, mikä se tavoite keväällä on" *karpat.fi*.  6.2.2020. Oulun Kärpät Oy. Viitattu 18.3.2020.
57. ↑  Elite Prospects - Kärpät *eliteprospects.com*. Everysport Media Group. Viitattu 18.3.2020. (englanniksi)
58. ↑  Elite Prospects - Liiga Stats 2019-2020 *eliteprospects.com*. Everysport Media Group AB. Viitattu 18.3.2020. (englanniksi)
59. ↑  Seppänen, Antti: Keinonen-palkinto jälleen Kärppiin – konkarihyökkääjä tehopörssin ykkönen *liiga.fi*.  19.3.2020. Jääkiekon SM-liiga Oy. Viitattu 19.3.2020.
60. ↑  Seppänen, Antti: Mika Pyörälä Kärppien kaikkien aikojen maalitilaston kärkeen *liiga.fi*.  15.11.2019. Jääkiekon SM-liiga Oy. Viitattu 20.11.2019.
61. ↑  Seppä, Lassi: Jesse Puljujärvi nousee Kärppien kapteenistoon kokeneiden pelaajien rinnalle *Jatkoaika.com*.  19.8.2020. Jatkoaika r.y. Viitattu 19.8.2020.
62. ↑  Kärppä-ikoni Mika Pyörälälle jatkosopimus, seuraennätys ja haamumaali *MTVuutiset.fi*.  6.3.2021. Telia Company AB. Viitattu 7.3.2021.
63. ↑  Mika Pyörälä jatkaa Kärpissä – "En näe mitään syytä, miksi löisin hokkareita vielä naulaan" *karpat.fi*.  6.3.2021. Oulun Kärpät Oy. Viitattu 7.3.2021.
64. ↑  Kauden 2021-2022 kapteenisto koostuu omista kasvateista *karpat.fi*.  6.8.2021. Oulun Kärpät Oy. Viitattu 8.8.2021.
65. ↑  Elite Prospects - Kärpät *eliteprospects.com*. Everysport Media Group. Viitattu 6.5.2022. (englanniksi)
66. ↑  Perälä, Joni: Mika Pyörälän upea ura päätökseen – "Kyllä tämä on varmaan mun osalta tässä" *Jatkoaika.com*.  19.8.2020. Jatkoaika r.y. Viitattu 6.5.2022.
67. ↑  Summanen valitsi joukkueen Moskovaan (päivitetty) *Jatkoaika.com*.  15.12.2003. Jatkoaika r.y. Viitattu 3.7.2013.
68. ↑  Ykkösketju takasi Suomelle voiton *Jatkoaika.com*.  14.12.2006. Jatkoaika r.y. Viitattu 3.7.2013.
69. ↑  Tilanne 22.2.2018
70. ↑  Vuorjoki, Jouko: Askel aina eteenpäin *kaleva.fi*.  12.5.2012. Kaleva365 Oy.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mika Pyörälä**.

|  |  |  |
| --- | --- | --- |
| Edeltäjä:**Lasse Kukkonen** | **Oulun Kärppien kapteeni SM-liigassa**2020–2021 | Seuraaja:**Atte Ohtamaa** |

|  |  |  |
| --- | --- | --- |
| Edeltäjä:**Kristian Kuusela** | **Lasse Oksanen -palkinnon voittaja**2017 | Seuraaja:**Julius Junttila** |

|  |  |  |
| --- | --- | --- |
| Edeltäjä:**Nicklas Lasu** | **Matti Keinonen -palkinnon voittaja**2020 | Seuraaja:**Anrei Hakulinen** |

|  |  |  |
| --- | --- | --- |
| Edeltäjä:**Elmeri Eronen** | **Raimo Kilpiö -palkinnon voittaja**2022 | Seuraaja:**–** |

|  |  |  |
| --- | --- | --- |
| Edeltäjä:**Kristian Kuusela** | **Kultaisen kypärän voittaja**2017 | Seuraaja:**Julius Junttila** |

  

Suomen joukkue – Jääkiekon MM-kilpailut 2007
3 Nummelin (**A**) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (**C**) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (**A**) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden

Suomen joukkue – Jääkiekon MM-kilpailut 2008
4 Koistinen |
6 Väänänen |
7 Niemi |
8 Selänne |
9 M. Koivu (**A**) |
10 Pirnes |
11 S. Koivu |
12 O. Jokinen (**A**) |
15 Ruutu |
16 Peltonen (**C**) |
18 Hyvönen |
19 Luoma |
20 Bergenheim |
21 Niskala |
23 Hahl |
27 Jokela |
31 Rämö |
32 Bäckström |
33 Salmela |
35 Vehanen |
36 J. Jokinen |
37 Pyörälä |
38 Pihlström |
39 Kapanen |
40 Lepistö |
Valmentaja Doug Shedden

Suomen joukkue – Jääkiekon MM-kilpailut 2009
3 Nummelin (**A**) |
4 Koistinen |
5 Kukkonen |
6 Jaakola |
8 Hyvönen |
14 Hagman |
20 Miettinen |
21 Niskala |
22 Santala |
24 Kapanen (**C**) |
26 Immonen |
28 Salmela |
29 Kerman |
31 Rämö |
32 Riksman |
33 Lehtonen |
35 Rinne |
37 Pyörälä |
39 Kapanen |
41 Komarov |
44 Niinimaa |
49 Pihlman |
51 Hytönen |
73 Ruutu (**A**) |
82 Vahalahti |
Valmentaja Jukka Jalonen

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki